CELEX: 32021R1378
Language: lv
Date: 2021-08-19 00:00:00
Title: Komisijas Īstenošanas regula (ES) 2021/1378 (2021. gada 19. augusts), ar ko paredz konkrētus noteikumus par sertifikātu, kas izdots operatoriem, operatoru grupām un eksportētājiem trešās valstīs, kuri iesaistīti bioloģisko un pārejas produktu importā Savienībā, un izveido atzīto kontroles iestāžu un kontroles institūciju sarakstu saskaņā ar Eiropas Parlamenta un Padomes Regulu (ES) 2018/848 (Dokuments attiecas uz EEZ)

20.8.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 297/24
               
            
         KOMISIJAS ĪSTENOŠANAS REGULA (ES) 2021/1378
         (2021. gada 19. augusts),
         ar ko paredz konkrētus noteikumus par sertifikātu, kas izdots operatoriem, operatoru grupām un eksportētājiem trešās valstīs, kuri iesaistīti bioloģisko un pārejas produktu importā Savienībā, un izveido atzīto kontroles iestāžu un kontroles institūciju sarakstu saskaņā ar Eiropas Parlamenta un Padomes Regulu (ES) 2018/848
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2018/848 (2018. gada 30. maijs) par bioloģisko ražošanu un bioloģisko produktu marķēšanu un ar ko atceļ Padomes Regulu (EK) Nr. 834/2007 (1), un jo īpaši tās 45. panta 4. punktu un 46. panta 1. punktu,
         tā kā:
         
                     (1)
                  
                  
                     Saskaņā ar Regulas (ES) 2018/848 45. panta 1. punkta b) apakšpunkta i) punktu produktu var importēt no trešās valsts, lai to laistu Savienības tirgū kā bioloģisku vai kā pārejas produktu, ja operatorus un operatoru grupas, tostarp eksportētājus attiecīgajā trešā valstī, kontrolē kontroles iestādes vai kontroles institūcijas, kuras atzītas saskaņā ar 46. pantu, un minētās iestādes vai institūcijas visiem šādiem operatoriem, operatoru grupām un eksportētajiem ir izsniegušas sertifikātu, kas apliecina, ka tie atbilst Regulai (ES) 2018/848.
                  
               
                     (2)
                  
                  
                     Lai īstenotu Regulas (ES) 2018/848 45. panta 1. punkta b) apakšpunkta i) punktu, būtu jāprecizē minētajā noteikumā minētā sertifikāta saturs, kā arī tā izdošanas tehniskie līdzekļi.
                  
               
                     (3)
                  
                  
                     Turklāt Regulas (ES) 2018/848 45. panta 1. punkta b) apakšpunkta i) punkta nolūkā ir lietderīgi šajā regulā izveidot to atzīto kontroles iestāžu un kontroles institūciju sarakstu, kuras ir kompetentas veikt minētās kontroles un izdot minēto sertifikātu trešās valstīs.
                  
               
                     (4)
                  
                  
                     Skaidrības un juridiskās noteiktības labad šī regula būtu jāpiemēro no Regulas (ES) 2018/848 piemērošanas sākumdienas.
                  
               
                     (5)
                  
                  
                     Šajā regulā paredzētie pasākumi ir saskaņā ar Bioloģiskās ražošanas komitejas atzinumu,
                  
               IR PIEŅĒMUSI ŠO REGULU.
         
            1. pants
            Sertifikāts trešo valstu operatoriem, operatoru grupām un eksportētājiem
            Kontroles iestādes un kontroles institūcijas, kas ir atzītas saskaņā ar Regulas (ES) 2018/848 46. panta 1. punktu, operatoriem, operatoru grupām un eksportētājiem trešās valstīs, uz kurām attiecas minētās regulas 45. panta 1. punkta b) apakšpunkta i) punktā minētās kontroles, izsniedz sertifikātu, kas apliecina, ka šie operatori, operatoru grupas un eksportētāji atbilst Regulas (ES) 2018/848 prasībām (“sertifikāts”).
            Sertifikāts:
            
                        a)
                     
                     
                        tiek izdots elektroniskā formātā saskaņā ar šīs regulas I pielikumā sniegto paraugu un izmantojot elektronisko Tirdzniecības kontroles un ekspertu sistēmu (TRACES), kas minēta Komisijas Īstenošanas regulas (ES) 2019/1715 (2) 2. panta 36. punktā;
                     
                  
                        b)
                     
                     
                        ļauj identificēt:
                        
                                    i)
                                 
                                 
                                    operatoru, operatoru grupu vai eksportētāju, uz ko attiecas sertifikāts, tostarp operatoru grupas dalībnieku sarakstu;
                                 
                              
                                    ii)
                                 
                                 
                                    to produktu kategoriju, uz kuriem attiecas sertifikāts un kuri klasificēti tādā pašā veidā, kā paredzēts Regulas (ES) 2018/848 35. panta 7. punktā; un
                                 
                              
                                    iii)
                                 
                                 
                                    tā derīguma termiņu;
                                 
                              
                  
                        c)
                     
                     
                        apliecina, ka operatora, operatoru grupas vai eksportētāja darbība atbilst Regulas (ES) 2018/848 prasībām, un
                     
                  
                        d)
                     
                     
                        jāatjaunina, ja mainās tajā iekļautie dati.
                     
                  
         
            2. pants
            Kontroles iestāžu un kontroles institūciju uzraudzība
            
               1.   Saskaņā ar Regulas (ES) 2018/848 46. panta 1. punktu atzīto kontroles iestāžu un kontroles institūciju saraksts ir iekļauts šīs regulas II pielikumā. Sarakstā iekļauj šādu informāciju par katru atzīto kontroles iestādi vai kontroles institūciju:
               
                           a)
                        
                        
                           kontroles iestādes vai kontroles institūcijas nosaukumu un kodu;
                        
                     
                           b)
                        
                        
                           produktu kategorijas, kā noteikts Regulas (ES) 2018/848 35. panta 7. punktā, attiecībā uz katru trešo valsti;
                        
                     
                           c)
                        
                        
                           trešās valstis, kurās ir produktu kategoriju izcelsme, ar noteikumu, ka minētās trešās valstis attiecībā uz attiecīgo produktu kategoriju vai produktu vēl nav iekļautas nolīgumā par bioloģisko produktu tirdzniecību saskaņā ar Regulas (ES) 2018/848 47. pantu vai līdzvērtīgi atzītas saskaņā ar minētās regulas 48. pantu;
                        
                     
                           d)
                        
                        
                           atzīšanas ilgumu; un
                        
                     
                           e)
                        
                        
                           attiecīgā gadījumā – izņēmumus no atzīšanas.
                           
                              2.   Detalizēta informācija par kontroles iestādes vai kontroles institūcijas pasta adresi, tīmekļa vietnes adresi un kontaktpunkta e-pastu, kā arī tās akreditācijas struktūras nosaukums, kas piešķir akreditāciju saskaņā ar Regulas (ES) 2018/848 46. panta 2. punkta d) apakšpunktu, ir publiski pieejama Komisijas bioloģiskās lauksaimniecības tīmekļa vietnē.
                           
                        
                     
         
         
            3. pants
            Stāšanās spēkā un piemērošana
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2022. gada 1. janvāra.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021.gada 19. augustā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 150, 14.6.2018., 1. lpp.
         
         
            (2)  Komisijas Īstenošanas regula (ES) 2019/1715 (2019. gada 30. septembris), ar ko nosaka noteikumus par oficiālo kontroļu informācijas pārvaldības sistēmas un tās sistēmas komponentu darbību (“IMSOC regula”) (OV L 261, 14.10.2019., 37. lpp.).
      
      
         
            I PIELIKUMS
            SERTIFIKĀTA PARAUGS
            
               SERTIFIKĀTS OPERATORIEM, OPERATORU GRUPĀM UN EKSPORTĒTĀJIEM TREŠĀS VALSTĪS, KURI IESAISTĪTI BIOLOĢISKO UN PĀREJAS PRODUKTU IMPORTĀ EIROPAS SAVIENĪBĀ
            
            
               I daļa. Obligātie elementi
            
            
                        
                                    1.
                                 
                                 
                                    Dokumenta numurs
                                 
                              
                     
                        
                                    2.
                                 
                                 
                                    (atzīmēt attiecīgo)
                                    
                                                •
                                             
                                             
                                                Operators
                                             
                                          
                                                •
                                             
                                             
                                                Operatoru grupa (sk. 10. punktu)
                                             
                                          
                                                •
                                             
                                             
                                                Eksportētājs
                                             
                                          
                              
                  
                        
                                    3.
                                 
                                 
                                    Operatora, operatoru grupas vai eksportētāja nosaukums un adrese:
                                 
                              
                     
                        
                                    4.
                                 
                                 
                                    Operatora, operatoru grupas vai eksportētāja kontroles iestādes vai kontroles institūcijas nosaukums, adrese un kods:
                                 
                              
                  
                        
                                    5.
                                 
                                 
                                    Operatora, operatoru grupas vai eksportētāja darbība vai darbības (atzīmēt attiecīgo)
                                 
                              
                  
                        
                                    •
                                 
                                 
                                    Ražošana
                                 
                              
                  
                        
                                    •
                                 
                                 
                                    Sagatavošana
                                 
                              
                  
                        
                                    •
                                 
                                 
                                    Izplatīšana
                                 
                              
                  
                        
                                    •
                                 
                                 
                                    Uzglabāšana
                                 
                              
                  
                        
                                    •
                                 
                                 
                                    Imports
                                 
                              
                  
                        
                                    •
                                 
                                 
                                    Eksports
                                 
                              
                  
                        
                                    6.
                                 
                                 
                                    Produktu kategorija vai kategorijas, kas minētas Eiropas Parlamenta un Padomes Regulas (ES) 2018/848 (1) 35. panta 7. punktā, un ražošanas metodes (atzīmēt attiecīgo)
                                 
                              
                  
                        
                                    a)
                                 
                                 
                                    Nepārstrādāti augi un augu produkti, t. sk. sēklas un cits augu reproduktīvais materiāls
                                    Ražošanas metode:
                                    
                                                ☐
                                             
                                             
                                                bioloģiskā ražošana, izņemot ražošanu pārejas periodā
                                             
                                          
                                                ☐
                                             
                                             
                                                ražošana pārejas periodā
                                             
                                          
                                                ☐
                                             
                                             
                                                bioloģiskā ražošana vienlaikus ar nebioloģisko ražošanu
                                             
                                          
                              
                  
                        
                                    b)
                                 
                                 
                                    Lauksaimniecības dzīvnieki un nepārstrādāti lopkopības produkti
                                    Ražošanas metode:
                                    
                                                ☐
                                             
                                             
                                                bioloģiskā ražošana, izņemot ražošanu pārejas periodā
                                             
                                          
                                                ☐
                                             
                                             
                                                ražošana pārejas periodā
                                             
                                          
                                                ☐
                                             
                                             
                                                bioloģiskā ražošana vienlaikus ar nebioloģisko ražošanu
                                             
                                          
                              
                  
                        
                                    c)
                                 
                                 
                                    Aļģes un neapstrādāti akvakultūras produkti
                                    Ražošanas metode:
                                    
                                                ☐
                                             
                                             
                                                bioloģiskā ražošana, izņemot ražošanu pārejas periodā
                                             
                                          
                                                ☐
                                             
                                             
                                                ražošana pārejas periodā
                                             
                                          
                                                ☐
                                             
                                             
                                                bioloģiskā ražošana vienlaikus ar nebioloģisko ražošanu
                                             
                                          
                              
                  
                        
                                    d)
                                 
                                 
                                    Pārstrādāti lauksaimniecības produkti, t. sk. akvakultūras produkti, ko izmanto pārtikā
                                    Ražošanas metode:
                                    
                                                ☐
                                             
                                             
                                                bioloģisko produktu ražošana
                                             
                                          
                                                ☐
                                             
                                             
                                                pārejas produktu ražošana
                                             
                                          
                                                ☐
                                             
                                             
                                                bioloģiskā ražošana vienlaikus ar nebioloģisko ražošanu
                                             
                                          
                              
                  
                        
                                    e)
                                 
                                 
                                    Barība
                                    Ražošanas metode:
                                    
                                                ☐
                                             
                                             
                                                bioloģisko produktu ražošana
                                             
                                          
                                                ☐
                                             
                                             
                                                pārejas produktu ražošana
                                             
                                          
                                                ☐
                                             
                                             
                                                bioloģiskā ražošana vienlaikus ar nebioloģisko ražošanu
                                             
                                          
                              
                  
                        
                                    f)
                                 
                                 
                                    Vīns
                                    Ražošanas metode:
                                    
                                                ☐
                                             
                                             
                                                bioloģisko produktu ražošana
                                             
                                          
                                                ☐
                                             
                                             
                                                pārejas produktu ražošana
                                             
                                          
                                                ☐
                                             
                                             
                                                bioloģiskā ražošana vienlaikus ar nebioloģisko ražošanu
                                             
                                          
                              
                  
                        
                                    g)
                                 
                                 
                                    Citi produkti, kas uzskaitīti Regulas (ES) 2018/848 I pielikumā vai iepriekšminētajās kategorijās neietilpst
                                    Ražošanas metode:
                                    
                                                ☐
                                             
                                             
                                                bioloģisko produktu ražošana
                                             
                                          
                                                ☐
                                             
                                             
                                                pārejas produktu ražošana
                                             
                                          
                                                ☐
                                             
                                             
                                                bioloģiskā ražošana vienlaikus ar nebioloģisko ražošanu
                                             
                                          
                              
                  
                        
                                    7.
                                 
                                 
                                    Produktu uzskaitījums:
                                 
                              
                  
                        Produkta nosaukums un/vai Padomes Regulā (EEK) Nr. 2658/87 (2) minētais kombinētās nomenklatūras (KN) kods, kas apzīmē Regulas (ES) 2018/848 darbības jomā ietilpstošu produktu
                     
                     
                        
                                    ☐
                                 
                                 
                                    Bioloģisks
                                 
                              
                                    ☐
                                 
                                 
                                    Pārejas
                                 
                              
                  
                         
                     
                     
                         
                     
                  
                         
                     
                     
                         
                     
                  
                         
                     
                     
                         
                     
                  
                        Šis dokuments ir izdots saskaņā ar Komisijas Īstenošanas regulu (ES) 2021/1378 (3) un apliecina, ka operators, operatoru grupa vai eksportētājs (atzīmēt attiecīgo) atbilst Regulas (ES) 2018/848 prasībām.
                     
                  
                        
                                    8.
                                 
                                 
                                    Datums, vieta:
                                 
                              Vārds un paraksts izdevējas kontroles iestādes vai kontroles institūcijas vārdā:
                     
                     
                        
                                    9.
                                 
                                 
                                    Sertifikāts derīgs no ………. [ierakstīt datumu] līdz ………. [ierakstīt datumu]
                                 
                              
                  
                     
                        10.
                     
                     
                        Regulas (ES) 2018/848 36. pantā definētās operatoru grupas locekļu saraksts
                        
                                    Locekļa vārds/nosaukums
                                 
                                 
                                    Locekļa adrese vai cita veida identifikācija
                                 
                              
                                     
                                 
                                 
                                     
                                 
                              
                                     
                                 
                                 
                                     
                                 
                              
                                     
                                 
                                 
                                     
                                 
                              
                  
               II daļa. Konkrēti fakultatīvie elementi
            
            Viens vai vairāki elementi, kurus norāda, ja tā nolēmusi kontroles iestāde vai kontroles institūcija, kas operatoram, operatoru grupai vai eksportētājam izdod sertifikātu saskaņā ar Īstenošanas regulu (ES) 2021/1378.
            
                     
                        1.
                     
                     
                        Produktu daudzums
                        
                                    Produkta nosaukums un/vai Regulā (EEK) Nr. 2658/87 minētais KN kods, kas apzīmē Regulas (ES) 2018/848 darbības jomā ietilpstošu produktu
                                 
                                 
                                    ☐ Bioloģisks
                                    ☐ Pārejas
                                 
                                 
                                    Aplēstais daudzums kilogramos, litros vai, attiecīgā gadījumā, vienību skaitā
                                 
                              
                                     
                                 
                                 
                                     
                                 
                                 
                                     
                                 
                              
                                     
                                 
                                 
                                     
                                 
                                 
                                     
                                 
                              
                                     
                                 
                                 
                                     
                                 
                                 
                                     
                                 
                              
                  
                     
                        2.
                     
                     
                        Informācija par zemi
                        
                                    Produkta nosaukums
                                 
                                 
                                    ☐ Bioloģisks
                                    ☐ Pārejas
                                    ☐ Nebioloģisks
                                 
                                 
                                    Platība hektāros
                                 
                              
                                     
                                 
                                 
                                     
                                 
                                 
                                     
                                 
                              
                                     
                                 
                                 
                                     
                                 
                                 
                                     
                                 
                              
                                     
                                 
                                 
                                     
                                 
                                 
                                     
                                 
                              
                  
                     
                        3.
                     
                     
                        Saraksts ar telpām vai vienībām, kurās operators vai operatoru grupa veic darbību
                        
                                    Adrese vai ģeolokācijas dati
                                 
                                 
                                    I daļas 5. punktā minētās darbības vai darbību apraksts
                                 
                              
                                     
                                 
                                 
                                     
                                 
                              
                                     
                                 
                                 
                                     
                                 
                              
                                     
                                 
                                 
                                     
                                 
                              
                  
                     
                        4.
                     
                     
                        Informācija par operatora vai operatoru grupas veikto darbību vai darbībām un to, vai darbību vai darbības veic pašu vajadzībām vai tāda apakšuzņēmēja statusā, kas darbību vai darbības veic cita operatora labā, kamēr atbildību par veikto darbību vai darbībām saglabā apakšuzņēmējs
                        
                                    I daļas 5. punktā minētās darbības vai darbību apraksts
                                 
                                 
                                    ☐ Darbības/darbību veikšana pašu vajadzībām
                                    ☐ Darbības/darbību veikšana apakšuzņēmēja statusā cita operatora labā, kamēr atbildību par veikto darbību vai darbībām saglabā apakšuzņēmējs
                                 
                              
                                     
                                 
                                 
                                     
                                 
                              
                                     
                                 
                                 
                                     
                                 
                              
                                     
                                 
                                 
                                     
                                 
                              
                  
                     
                        5.
                     
                     
                        Informācija par darbību vai darbībām, ko veikusi trešā persona, ar kuru noslēgts apakšuzņēmuma līgums
                        
                                    I daļas 5. punktā minētās darbības vai darbību apraksts
                                 
                                 
                                    ☐ Atbildību saglabā operators vai operatoru grupa
                                    ☐ Atbildība nodota trešai personai, ar kuru noslēgts apakšuzņēmuma līgums
                                 
                              
                                     
                                 
                                 
                                     
                                 
                              
                                     
                                 
                                 
                                     
                                 
                              
                                     
                                 
                                 
                                     
                                 
                              
                  
                     
                        6.
                     
                     
                        Saraksts ar apakšuzņēmējiem, kuri operatora vai operatoru grupas labā veic darbību vai darbības, attiecībā uz kurām operators vai operatoru grupa saglabā atbildību par bioloģisko ražošanu un minēto atbildību nav nodevis/nodevusi apakšuzņēmējam
                        
                                    Vārds/nosaukums un adrese
                                 
                                 
                                    I daļas 5. punktā minētās darbības vai darbību apraksts
                                 
                              
                                     
                                 
                                 
                                     
                                 
                              
                                     
                                 
                                 
                                     
                                 
                              
                                     
                                 
                                 
                                     
                                 
                              
                  
                     
                        7.
                     
                     
                        Informācija par kontroles institūcijas akreditāciju saskaņā ar Regulas (ES) 2018/848 46. panta 2. punkta d) apakšpunktu:
                        
                                    a)
                                 
                                 
                                    akreditācijas iestādes nosaukums;
                                 
                              
                                    b)
                                 
                                 
                                    hipersaite uz akreditācijas sertifikātu.
                                 
                              
                  
                     
                        8.
                     
                     
                        Cita informācija
                        
                                     
                                 
                              
                  
               (1)  Eiropas Parlamenta un Padomes Regula (ES) 2018/848 (2018. gada 30. maijs) par bioloģisko ražošanu un bioloģisko produktu marķēšanu un ar ko atceļ Padomes Regulu (EK) Nr. 834/2007 (OV L 150, 14.6.2018., 1. lpp.).
            
               (2)  Padomes Regula (EEK) Nr. 2658/87 (1987. gada 23. jūlijs) par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
            
               (3)  Komisijas Īstenošanas regula (ES) 2021/1378 (2021. gada 19. augusts), ar ko paredz konkrētus noteikumus par sertifikātu, kas izdots operatoriem, operatoru grupām un eksportētājiem trešās valstīs, kuri iesaistīti bioloģisko produktu importā Savienībā, un izveido atzīto kontroles iestāžu un kontroles institūciju sarakstu saskaņā ar Eiropas Parlamenta un Padomes Regulu (ES) 2018/848 (OV L 297, 20.8.2021., 24. lpp.)
            
         
      
      
         
            II PIELIKUMS
            Saskaņā ar Regulas (ES) 2018/848 46. pantu atzīto kontroles iestāžu un kontroles institūciju saraksts
            Šā pielikuma izpildes vajadzībām produktu kategorijām tiek piešķirti šādi kodi:
            
                        A
                     
                     
                        :
                     
                     
                        nepārstrādāti augi un augu produkti, tostarp sēklas un citi augu reproduktīvie materiāli;
                     
                  
                        B
                     
                     
                        :
                     
                     
                        lauksaimniecības dzīvnieki un nepārstrādāti lopkopības produkti;
                     
                  
                        C
                     
                     
                        :
                     
                     
                        aļģes un neapstrādāti akvakultūras produkti;
                     
                  
                        D
                     
                     
                        :
                     
                     
                        pārstrādāti lauksaimniecības produkti, tostarp akvakultūras produkti, ko izmanto pārtikā;
                     
                  
                        E
                     
                     
                        :
                     
                     
                        barība;
                     
                  
                        F
                     
                     
                        :
                     
                     
                        vīns;
                     
                  
                        G
                     
                     
                        :
                     
                     
                        citi produkti, kas uzskaitīti Regulas (ES) 2018/848 I pielikumā vai iepriekšminētajās kategorijās neietilpst.
                     
                  Informācija par kontroles iestādes vai kontroles institūcijas pasta adresi, tīmekļa vietnes adresi un kontaktpunkta e-pastu, kā arī tās akreditācijas struktūras nosaukums, kura piešķīrusi akreditāciju, ir atrodama Komisijas bioloģiskās lauksaimniecības tīmekļa vietnē.
            Kontroles iestādes vai kontroles institūcijas nosaukums:
            
                        1.
                     
                     
                        Attiecīgie kodi, trešās valstis un produktu kategorijas
                        
                                    Kods
                                 
                                 
                                    Trešā valsts
                                 
                                 
                                    Produktu kategorija
                                 
                              
                                    XX-BIO-XXX
                                 
                                 
                                     
                                 
                                 
                                    A
                                 
                                 
                                    B
                                 
                                 
                                    C
                                 
                                 
                                    D
                                 
                                 
                                    E
                                 
                                 
                                    F
                                 
                                 
                                    G
                                 
                              
                  
                        2.
                     
                     
                        Atzīšanas ilgums:
                     
                  
                        3.
                     
                     
                        Izņēmumi: